Oleq Əmirbəyov

Oleq Əmirbəyov (tam adı: Oleq Arnoldoviç Əmirbəyov ;  16 dekabr 1986, Bakı, Azərbaycan SSR, SSRİ) — Azərbaycan teatr və kino aktyoru, televiziya aparıcısı, jurnalist, Azərbaycanın əməkdar artisti (2021). Azərbaycan Dövlət Akademik Rus Dram Teatrının direktoru (2026).

 Həyatı 
Oleq Arnoldoviç Əmirbəyov  16 dekabr 1986-cı ildə Bakı şəhərində Azərbaycanın əməkdar artistləri Arnold Xarçenko və  Rita Əmirbəyovanın ailəsində anadan olmuşdur. 2009-cu ildə Azərbaycan Dövlət Mədəniyyət və İncəsənət Universitetini dram rejissorluğu ixtisası ilə bitirmişdir. 2010-cu ildən bəri Səməd Vurğun adına Azərbaycan Dövlət Rus Dram Teatrında işləyir. O, həmçinin «AzTv» və «Mədəniyyət» kanallarında televiziya aparıcısı olaraq çalışmışdır. Buna əlavə olaraq, Əmirbəyov 2008-2009-cu illərdə «Mir» telekanalının müxbiri vəzifəsində çalışmışdır. 14 fevral 2026-cı ildə mədəniyyət naziri müvafiq əmri ilə Oleq Əmirbəyov Azərbaycan Dövlət Akademik Rus Dram Teatrının direktoru vəzifəsinə təyin olunub.

 Şəxsi həyatı 
Evlidir. Cəmil adlı bir oğlu var.

 Mükafatları 
17 mart 2021-ci ildə Azərbaycan Respublikasının əməkdar artisti fəxri adına layiq görülmüşdür.

 Filmoqrafiya 
2012 — Sübhün səfiri
2012 — Ən sadə soyad
2013 — Ağabəyovlar
2014 — Mən evə qayıdıram

 İstinadlar 

 Xarici keçidlər 
 Oleq Əmirbəyov — kino-teatr.ru saytında. 

Kateqoriya:Bakıda doğulanlar
Kateqoriya:Azərbaycan aktyorları
Kateqoriya:Azərbaycan Dövlət Mədəniyyət və İncəsənət Universitetinin məzunları
Kateqoriya:Rusəsilli azərbaycanlılar
Kateqoriya:Azərbaycan Respublikasının əməkdar artistləri
Kateqoriya:XXI əsr Azərbaycan aktyorları